Միյավակի Սակուրա

Սակուրա Միյավակի (宮脇 咲良, Miyawaki Sakura, ծնված մարտի 19, 1998), առավել հայտնի որպես՝ Սակուրա, ճապոնացի երգչուհի և դերասանուհի է Հարավային Կորեայում գործողություններ ծավալող։ Նա հարավկորեական գըրլբենդ Le Sserafim-ի անդամ է։

Միյավակի Սակուրան սկսել է իր գործունեությունը ծավալել ճապոնական գըրլբենդ HKT48-ում 2011 թվականից սկսած և 2014-ից 2018 թվականներին եղել է նրանց քույր AKB48 խմբի անդամ։ Իր գործունեության ընթացքում նա զբաղեցրել է կենտրոնական դիրքեր "Kimi wa Melody" և "No Way Man"սինգլներում ։ Միյավակին դադար է վերցրել HKT48-ում 2018 թվականին՝ Produce 48 ռեալիթի շոուում երկրորդ տեղը զբաղեցնելուց հետո՝ միանալով IZ*ONE աղջիկների խմբին մինչև 2021 թվականը։

Կարիերա

2011-2017։ Կարիերայի սկիզբ 
Միյավակին միացել է HKT48-ին որպես առաջին սերնդի թրեյնի 2011 թվականի հուլիսին։  Նա առաջին անգամ պաշտոնապես որպես HKT48-ի անդամ հանդես եկավ հոկտեմբերի 23-ին "Flying Get" ձեռքսեղման միջոցառման ժամանակ։ Նա իր դեբյուտը կատարեց թատրոնում նոյեմբերի 26-ին SKE48-ի թիմ S-ի "Te wo Tsunaginagara"-ի վերաթողարկված ստեղծագործության մեջ։

Սակուրան HKT48 թիմ H-ի լիիրավ անդամի կարգավիճակ ստացավ մարտի 4-ին, 2012, 15 այլ թրեյնիների հետ միասին։

2012 թվականին Սակուրան դարձավ HKT48-ի առաջին անդամը, ով զբաղեցրեց AKB48-ի ընդհանուր ընտրություններում առաջին տեղը։ Նա ստացել է 6635 ձայն, ինչը նրան դրել է 47-րդ հորիզոնականում։ Նույն տարում ավելի ուշ նա առաջին անգամ մասնակցեց որպես A-side AKB48-ի 28-րդ "Uza"սինգլին։ Թեև նա չի հայտնվել 29-րդ և 30-րդ սինգլների A-side-ում, նա հայտնվել է 31-րդ "Sayonara Crawl" սինգլի A-side-ում, որը թողարկվել է 2013 թվականի մայիսի 22-ին, և 2013 թվականի AKB48-ի ընդհանուր ընտրություններում զբաղեցրել է 26-րդ տեղը ՝ 25,760 ձայնով։

Միյավակիի առաջին մասնակցությունը A-side-ին HKT48-ի հետ եղել է իրենց առաջին սինգլի՝ "Suki! Suki! Skip!" և երկրորդ սինգլի՝ "Melon Juice"-ի ժամանակ։

2014 թվականի հունվարի 11-ին, HKT48-ի Kyushu 7 Prefecture շրջագայության ժամանակ Օիտայում հայտարարվեց, որ Սակուրային կտեղափոխեն նորաստեղծ KIV Թիմ։ Ավելի ուշ, AKB48-ի Group Grand Reformation փառատոնի ժամանակ, նրան ընտրեցին որպես թիմ KIV-ի փոխկապիտան և նաև ստացավ պաշտոն A թիմում։

Միյավակին մասնակցել է 2014 թվականի AKB48-ի գլխավոր ընտրություններին և զբաղեցրել է 11-րդ հորիզոնականը 45,538 ձայնով, որն էլ նրան տվեց տեղ A-side-ում "Kokoro no Placard"-ում։ Այդ տարի Սակուրան "թուղթ-քար-մկրատ" մրցաշարում 3-րդ փուլում պարտվեց։ Այնուամենայնիվ, ղեկավարությունը որոշեց, որ Սակուրան կկիսի առաջնային դերը հաղթող Մայու Վատանաբեի հետ AKB48-ի 38-րդ սինգլի՝ "Kiboteki Refrain"-ի համար և դարձավ HKT48-ի առաջին տեղական մասնակիցը, ով A-side-ից առաջատար դիրք զբաղեցրեց։

2015 թվականին Միյավակի Սակուրան ստացավ դեր AKB48-ի Majisuka Gakuen 4 դրամայում Հարուկա Շիզամակիի հետ միասին։ Պրեմիերան տեղի ունեցավ հունվարի 19-ին։ Այդ տարի նա ընդհանուր ընտրություններում զբաղեցրեց 7-րդ տեղը՝ 81,422 ձայնով։

2015 թվականի հուլիսին նա թողարկեց իր առաջին ֆոտոբուքը, վերնագրված Սակուրա, որը գրավեց 1-ին հորիզոնականը Oricon-ի շաբաթական ֆոտոբուքերի շարքում և 3-րդ հորիզոնականը ընդհանուր գրքերի շարքում։

Նա ստացավ իր առաջին սոլո առաջատար դիրքը AKb48-ի 43-րդ "Kimi wa Melody" սինգլում, որը թողարկվել է 2016 թվականի մարտի 9-ին։

2018-2021: Produce 48, Iz*One, HKT48-ի շրջանավարտ 

2018 թվականին Սակուրան մասնակցել է և զբաղեցրել է երկրորդ հորիզոնականը շոու Produce 48-ի ժամանակ և դարձել է կորեական-ճապոնական Iz*One խմբի անդամ և նույն տարում էլ ունեցել է դեբյուտը նրանց հետ։ Iz*One-ի հետ պայմանագիրը ավարտվել է 2021 թվականի ապրիլին։ Նա նաև թողարկել է իր անձնական YouTube խաղային ալիքը։ 2021 թվականի օգոստոսի 6-ի դրությամբ, Սակուրան ուներ 692,000 բաժանորդ և ընդհանուր 22 միլիոն դիտում։

2021 թվականի ապրիլին Iz*One-ի լուծարումից հետո Vivi ամսագրի հուլիսյան համարի համար նախատեսված իր հարցազրույցի նախադիտման ժամանակ հայտնի դարձավ, որ նա լքում է HKT48-ը։ 2021 թվականի մայիսի 15-ին Սակուրան հաստատում է հեռանալը և իր ավարտական համերգը լինում է հունիսի 19-ին։ Կարճ տեսահոլովակը իր ավարտական երգի՝ "Omoide ni Suru ni wa Mada Hayasugiru" (思い出にするにはまだ早すぎる, թարգմ՝ Շատ Վաղ է Հիշելու Համար) ավելացվեց YouTube-ում հունիսի 14-ին, պաշտոնական աուդիոն թողարկվեց հունիսին 20-ին։ Իր վերջին ելույթը HKT48-ի հետ հունիսի 27-ին էր։ 2021 թվականի մայիսին Միյավակին դարձավ մազերի խնամքի բրենդ Keratese-ի և չինական կոսմետիկայի բրենդ Flower Knows-ի դեմքը։ 2021 թվականի նոյեմբերի 1-ին Vernalossom-ը հայտարարեց, որ Սակուրայի հետ պայմանագիր է կնքել։

2022-ներկա։ Դեբյուտը Le Sserafim-ում 
2022 թվականի մարտի 14ին Միյավակի Սակուրան, Iz*One-ի նախկին անդամ Քիմ Չևոնի հետ միասին, ստորագրեց պայմանագիր Source Music-ի հետ և որպես Le Sserafim-ի դեբյուտային անդամ հաստատվեց մայիսին։ 2022 թվականի մարտի 21-ին նա միացավ ճապոնական տաղանդների կազմակերպություն A.M. Entertainment-ին Ճապոնիայում իր անձնական գործունեության համար։ 2022 թվականի մայիսի 2-ին Սակուրան ունեցավ իր դեբյուտը Le Sserafim-ի հետ միասին՝ "Fearless" մինի ալբոմով։ 2022 թվականի նոյեմբերի 22-ին թողարկվում է Սակուրայի շոուի՝ "Fearless Kkura"-ի առաջին սերիան։

AKB48-ի գլխավոր ընտրություններում տեղը 
Միյավակի Սակուրայի զբաղեցրած հորիզոնականները ստորև․

Ծանոթագրություններ 

Ճապոնացի երգչուհիներ
Ճապոնացի դերասանուհիներ
Ճապոնացի սոպրանոներ
Ճապոնացի մոդելներ
21-րդ դարի ճապոնացիներ
20-րդ դարի ճապոնացիներ
21-րդ դարի երգչուհիներ
Երեխա դերասանուհիներ
21-րդ դարի դերասանուհիներ